Aastatega  tuure ja tuntust kogunud kodumaine instrumentaalduo Opium Flirt on jõudnud värske plaadiga "DejaVoodoo" uude, haaravasse pop-faasi. Roki, folgi, minimalismi ja klassikaga eksperimenteerinud koosluse tuumikuks on multiinstrumentalistid Ervin Trofimov ja Erkki Hõbe, neoonse noolena on kollektiivi lisandunud eksplosiivne vokalist Andres Lõo. Särisevaks mikstuuriks kõrvetatud tume rokktroonika toob uusi tasandeid hetkenärvilisse helikeelde ja viib filmilikult haaravale helimatkale nüüdiselektroonika äärealade ja  kesktee vahel.